Zagreb, 30. svibanj 2018.g.

**Z A P I S N I K**

sa 12**. sjednice** Povjerenstva za odlučivanje o sukobu interesa održane dana 30. svibnja 2018. godine u prostorijama Povjerenstva za odlučivanje o sukobu interesa, s početkom u 10,00 sati.

**PRISUTNI:** Nataša Novaković, Tatijana Vučetić, Tončica Božić, Aleksandra Jozić-Ileković i Davorin Ivanjek.

**Iz Ureda Povjerenstva:** Majda Uzelac.

Predsjedava: predsjednica Povjerenstva za odlučivanje o sukobu interesa Nataša Novaković.

Predsjednica Povjerenstva otvara sjednicu i predlaže usvajanje zapisnika sa 11. sjednice te poziva članove da se izjasne o tome da li prihvaćaju zapisnik. Utvrđuje se da članovi Povjerenstva jednoglasno prihvaćaju zapisnik.

Predsjednica Povjerenstva predlaže da se odgodi raspravljanje pod toč. 8. dnevnog reda jer je u predmetu P-201/18, dužnosnik BOJAN PLANTAK, zamjenik gradonačelnika Grada Slatine potrebno dodatno utvrditi činjenice te predlaže usvajanje dnevnog reda i poziva članove da se izjasne o tome da li prihvaćaju predloženi dnevni red.

Utvrđuje se da članovi Povjerenstva jednoglasno prihvaćaju prijedlog dnevnog reda.

**Prelazi se na raspravljanje o 1. točci dnevnog reda.**

Članica Povjerenstva Tatijana Vučetić kao izvjestiteljica u predmetu **P-194/18, dužnosnik EMIL PRISKIĆ, zamjenik gradonačelnika Grada Opatije,** izlaže predmet te navodi da iz izvješća o imovinskom stanju dužnosnika proizlazi da dužnosnik obavlja poslove upravljanja obrtom EPO obrt za usluge, Emil Priskić te predlaže donošenje odluke o pokretanju postupka zbog moguće povrede čl. 14. st. 1. ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 1. točci dnevnog reda dovršeno.

**Prelazi se na raspravljanje o 2. točci dnevnog reda.**

Članica Povjerenstva Tončica Božić kao izvjestiteljica u predmetu **P-195/18, dužnosnik DRAŽEN KRALJ, zamjenik općinskog načelnika Općine Velika Ludina,** izlaže predmet te navodi da iz izvješća o imovinskom stanju dužnosnika proizlazi da dužnosnik obavlja poslove upravljanja obrtom Uslužni obrt Kralj te predlaže donošenje odluke o pokretanju postupka zbog moguće povrede čl. 14. st. 1. ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 2. točci dnevnog reda dovršeno.

**Prelazi se na raspravljanje o 3. točci dnevnog reda.**

Predsjednica Povjerenstva kao izvjestiteljica u predmetu **P-196/18, dužnosnik MARIJAN KUPREŠAK, član Uprave trgovačkog društva Luka Vukovar d.o.o.** izlaže predmet te navodi da iz izvješća o imovinskom stanju dužnosnika proizlazi da je dužnosnik predsjednik nadzornog odbora Borovo d.d., član nadzornog odbora Petrokemija d.d., član uprave direktor LABOS M.K. u kojem ima 100% udio te nije prenio upravljačka prava.

Izvjestiteljica predlaže donošenje odluke o pokretanju postupka zbog moguće povrede čl. 14. st. 1. i čl. 16. st. 1. ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 3. točci dnevnog reda dovršeno.

**Prelazi se na raspravljanje o 4. točci dnevnog reda.**

Članica Povjerenstva Aleksandra Ileković-Jozić kao izvjestiteljica u predmetu **P-197/18, dužnosnik IVAN BUDALIĆ, gradonačelnik Grada Imotskog**, izlaže predmet te navodi da iz izvješća o imovinskom stanju dužnosnika proizlazi da dužnosnik ima 100 % udjela u vlasništvu trgovačkog društva Lukovac d.o.o. te nije prenio upravljačka prava i u navedenom trgovačkom društvu obnaša funkciju prokuriste.

Izvjestiteljica predlaže da se donese odlukao pokretanju postupka zbog moguće povrede čl. 14. st. 1. i čl. 16. st. 1. ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 4. točci dnevnog reda dovršeno.

**Prelazi se na raspravljanje o 5. točci dnevnog reda.**

Član Povjerenstva Davorin Ivanjek kao izvjestitelj u predmetu **P-198/18, dužnosnik IVAN ORLIĆ, zamjenik općinskog načelnika Općine Sali,** izlaže predmet te navodi da je iz sudskog registra vidljivo da je dužnosnik suvlasnik obrta Maritimo te nije vidljivo da je prenio poslove upravljanja na poslovođu.

Izvjestitelj predlaže donošenje odluke o pokretanju postupka zbog moguće povrede čl. 14. st. 1. ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 5. točci dnevnog reda dovršeno.

**Prelazi se na raspravljanje o 6. točci dnevnog reda.**

Članica Povjerenstva Tatijana Vučetić kao izvjestiteljica u predmetu **P-199/18, dužnosnik DALIBOR FOFONJKA, zamjenik gradonačelnika Grada Orahovice,** izlaže predmet te navodi da iz izvješća o imovinskom stanju dužnosnika proizlazi da je dužnosnik suosnivač i direktor trgovačkog društva Phoenix d.o.o. i da je prenio upravljačka prava te predlaže donošenje odluke o pokretanju postupka zbog moguće povrede čl. 14. st. 1. ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 6. točci dnevnog reda dovršeno.

**Prelazi se na raspravljanje o 7. točci dnevnog reda.**

Članica Povjerenstva Tončica Božić kao izvjestiteljica u predmetu **P-200/18, dužnosnik MARIN PERNJAK, općinski načelnik Općine Kolan,** izlaže predmet te navodi da iz izvješća o imovinskom stanju dužnosnika proizlazi da je dužnosnik direktor td ALFA TRI i MIH SIRANA KOLAN TRGOVINA te obavlja poslove upravljanja obrtom MIH SISRANA-KOLA te.da nije prenio upravljačka prava na temelju udjela u vlasništvu.

Izvjestiteljica predlaže da se donese odlukao pokretanju postupka zbog moguće povrede čl. 14. st. 1. i čl. 16. st. 1. ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 7. točci dnevnog reda dovršeno.

**Prelazi se na raspravljanje o 9. točci dnevnog reda.**

Članica Povjerenstva Aleksandra Ileković-Jozić kao izvjestiteljica u predmetu **P-202/18, dužnosnik PERICA REMENAR, zamjenik općinskog načelnika Općine Domašinec,** izlaže predmet te navodi da iz izvješća o imovinskom stanju dužnosnika proizlazi da je dužnosnik direktor trgovačkog društva Ingenium d.o.o., a iz izvatka iz sudskog registra proizlazi da je direktor i jedini osnivač navedenog trgovačkog društva.

Izvjestiteljica predlaže donošenje odluke o pokretanju postupka zbog moguće povrede čl. 14. st. 1. i čl. 16. st. 1. ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 9. točci dnevnog reda dovršeno.

**Prelazi se na raspravljanje o 10. točci dnevnog reda.**

Član Povjerenstva Davorin Ivanjek kao izvjestitelj u predmetu **P-203/18, dužnosnik BRANKO ŠAFRAN, zamjenik općinskog načelnika Općine Kloštar Ivanić,** izlaže predmet te navodi da iz izvješća o imovinskom stanju dužnosnika proizlazi da je dužnosnik član nadzornog odbora trgovačkog društva Ivaplin d.o.o. te predlaže donošenje odluke o pokretanju postupka zbog moguće povrede čl. 14. st. 1. ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 10. točci dnevnog reda dovršeno.

**Prelazi se na raspravljanje o 11. točci dnevnog reda.**

Članica Povjerenstva Tončica Božić kao izvjestiteljica u predmetu **M-63/18, na zahtjev dužnosnika MARINA MANDARIĆA, gradonačelnika Grada Đakova,** izlaže predmet te navodi da je dužnosnik od Povjerenstva zatražio mišljenje može li primiti nagradnu plaću Zagrebačke banke za koju je radio dok nije postao gradonačelnik.

Izvjestiteljica predlaže da se donese mišljenje da nema zapreke da dužnosnik primi navedenu nagradnu plaću s napomenom da je istu dužan prikazati u izvješću o imovinskom stanju dužnosnika.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 11. točci dnevnog reda dovršeno.

**Prelazi se na raspravljanje o 12. točci dnevnog reda.**

Članica Povjerenstva Aleksandra Ileković-Jozić kao izvjestiteljica u predmetu **M-69/18, na zahtjev dužnosnice MLADENKE MIKULEC, općinske načelnice Općine Mače,** izlaže predmet te navodi da dužnosnica iznosi da Općine Mače namjerava raspisati Javni poziv za prijam polaznika na stručno osposobljavanje za rad bez zasnivanja radnog odnosa u Jedinstveni upravni odjel Općine Mače, koji će biti javno objavljen te da je među zainteresiranima i nevjenčana supruga vlasnika obrta koji je u poslovnom odnosu s Općinom Mače na temelju Ugovora o prijevozu kamenog materijala i strojnim uslugama za potrebe izgradnje, rekonstrukcije i održavanja nerazvrstanih cesta u ljetnim i zimskim uvjetima i po potrebi komunalnih objekata, sklopljenog 2015.g. s važenjem do 2019.g. Dužnosnica traži mišljenje bi li se ona kao općinska načelnica Općine Mače našla u situaciji sukoba interesa ukoliko bi na stručno osposobljavanje bila primljena navedena osoba te bi li predstavljala situaciju sukoba interesa okolnost da u sklopu sredstava za reprezentaciju Općine Mače po potrebi Općina naruči vino od oko 30 litara do najviše 100 litara godišnje po cijeni od 15-25 kuna po litri od OPG-a čiji je vlasnik njezin tetak.

Izvjestiteljica predlaže u odnosu na prvi upit da se donese mišljenje da okolnost da se na navedeni poziv javi nevjenčana supruga vlasnika obrta sama po sebi ne predstavlja situaciju sukoba interesa ili moguće povredu odredbi ZSSI-a od strane dužnosnice s obzirom da iz poznatih okolnosti ne proizlazi osobna interesna povezanost te se u svezi drugog upita dužnosnica upućuje da se izuzme iz poslova nabave vina za potrebe reprezentacije Općine Mače i da ovlasti zamjenika općinskog načelnika, uz uputu da se na dostavu ponude pozove najmanje tri gospodarska subjekta.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 12. točci dnevnog reda dovršeno.

Prelazi se na postupak glasovanja. Na temelju članka 39. stavka 6. ZSSI-a, postupak glasovanja zatvoren je za javnost.

Sjednica je završena u 12,30 sati.

**Zapisnik sastavila**

**Tajnica Povjerenstva: Predsjednica Povjerenstva:**

**Majda Uzelac, dipl.iur. Nataša Novaković ,dipl.iur.**